มีเพศสัมพันธ์แล้วปล่อยในตอนเป็นประจำเดือนวันที่29พ.ย.-6ธ.ค. นับเป็น8วัน มีโอกาสท้องมั้ย
สวัสดีค่ะ หากประจำเดือนมาวันที่ 29 พ.ย. การมีเพศสัมพันธ์ในช่วงวันที่ 29 พ.ย. ถึง 5 ธ.ค. หรือเท่ากับวันที่ 1-7 นับจากวันแรกที่มีประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก แต่การมีเพศสัมพันธ์ในวันที่ 6 ธ.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ ดังนั้น หากประจำเดือนยังไม่มา ก็ควรตรวจหาการตั้งครรภ์ดูด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99%